బ్రహ్మపుత్రపై చైనా డ్యామ్ కడుతుందా..!? మాకు తెలియదే..!
Hanumantha Reddy| Last Modified      సోమవారం,  3 జనవరి 2011 (12:30 IST)
చైనా మీదుగా భారత్‌లోకి ప్రవేశిస్తున్న బ్రహ్మపుత్ర నదిపై చైనా డ్యామ్ కడుతుందనే విషయం తమకు తెలియదని భారత్ స్పష్టం చేసింది. బ్రహ్మపుత్రపై చైనా డ్యామ్ నిర్మిస్తుందనే విషయం తనతో ఏ త్రైమాసికంలోనూ చర్చించలేదని, కాబట్టి దీనిపై స్పందించాల్సిన అవసరమే లేదని కేంద్ర విద్యుత్ శాఖ మంత్రి సుశీల్ కుమార్ షిండే విలేఖరులతో చెప్పారు.
భారత్‌కు ఎగువ భాగాన్న టిబెట్‌లో ఉన్న బ్రహ్మపుత్ర నదిపై చైనా ఓ డ్యామ్‌ను నిర్మించి నీటిని దారిమళ్లిస్తుందంటూ వస్తున్న వార్తలపై ఆయన స్పందించారు. అంతకు ముందు "విద్యుత్ రంగంలో ఉన్న అవకాశాలు" అనే అంశంపై నిర్వహించిన సమావేశంలో ఆయన ప్రసంగిస్తూ.. త్రిపుర నుంచి బంగ్లాదేశ్‌కు పవర్ ట్రాన్సిమిషన్ లైన్ ద్వారా అనుసంధానించాలన్న త్రిపుర ప్రభుత్వ అభ్యర్థనను కేంద్రం పరిశీలిస్తుందని చెప్పారు.
దీనిపై మరింత చదవండి :